ફિલ્મમાં આયુષમાન અને મિથુનનાં પાત્રો વિમાન બનાવવા માટે એકદમ ઝનૂની છે, પરંતુ ફિલ્મ ક્યારેય એ લોકો વિમાન કેવી રીતે બનાવે છે એની ટેક્નિકમાં ઊતરતી જ નથી. બસ, બન્ને જણ સતત મુગ્ધ બનીને વિમાનનાં મૉડલોની સામે જોઈ રહે છે. ડિરેક્ટર પ્રેમના ડીટેલિંગમાં જેટલા પડ્યા એટલા પ્લેનના ડીટેલિંગમાં નથી પડ્યા. શિવકર તલપડે વિશે બહુ ઓછી માહિતી ઉપલબ્ધ છે એ તો સમજ્યા, પરંતુ આ ફિલ્મમાં મહારાજા સયાજીરાવ ગાયકવાડ અને લોકમાન્ય ટિળક જેવા મહાનુભાવો પણ આવે છે. એટલે ફિલ્મમાં કલ્પના અને વાસ્તવિકતા વચ્ચેનો ભેદ તારવવાનું લગભગ અશક્ય બની જાય છે.